**Aiškinamasis raštas**

Dėl MOLĖTŲ RAJONO SAVIVALDYBĖS KOMITETŲ SUDARYMO

**1. Parengto tarybos sprendimo projekto tikslai ir uždaviniai.** Sprendimo tikslas **–** pakeisti sudarytų komitetų narių sudėtį, paskirti pirmininką.

Savivaldybės tarybos kompetencija pagal Lietuvos Respublikos vietos savivaldos įstatymo 15 straipsnio 2 dalies 4 ir 5 punktus yra komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas taip pat savivaldybės tarybos komitetų ir komisijų pirmininkų ir pirmininkų pavaduotojų skyrimas.

Sprendimu siūloma sudaryti tarybos reglamente nustatytus komitetus. Tarybos veiklos reglamento 88 punktas nustato, kad taryba sudaro šiuos komitetus: Biudžeto ir turto valdymo; Rajono plėtros, verslo ir investicijų; Kultūros, švietimo, sporto ir jaunimo reikalų; Socialinių ir sveikatos reikalų komitetus. Reglamento 91 punktas nustato, kad kiekvienas tarybos narys privalo būti bent vieno komiteto (išskyrus Kontrolės komitetą) nariu. Tarybos komitetai sudaromi proporciniu principu ne mažiau kaip iš 3 tarybos narių, o konkretus tarybos komiteto narių skaičius nustatomas tarybos sprendimu. Kandidatus į komitetų narius siūlo partijos, frakcijos bei koalicijos. Tvirtinant komitetų sudėtis, laikomasi proporcinio daugumos ir mažumos atstovavimo principo.

Tarybos narys Algimantas Žiukas 2023-05-08 pateikė prašymą Nr. B19-316 leisti dirbti Socialinių ir sveikatos reikalų komitete atsisakant darbo Biudžeto ir turto valdymo komitete. Atsižvelgiant į pateiktą prašymą daromi pakeitimai Biudžeto ir turto valdymo bei Socialinių ir sveikatos reikalų komitetuose.

**2. Siūlomos teisinio reguliavimo nuostatos:** teisinio reguliavimo nuostatos šiuo sprendimu nenustatomos.

**3. Laukiami rezultatai:** priėmus sprendimą bus įvykdyta įstatymo reikalavimai ir pradės dirbti savivaldybės tarybos komitetai.

**4. Lėšų poreikis ir jų šaltiniai:** nenumatoma.

**5. Kiti sprendimui priimti reikalingi pagrindimai, skaičiavimai ar paaiškinimai:** nėra.